Wangun awaké dawa, mawa ilat kang bisa dijulurké nganti saprotelon dawané awaké kanggo golèk sumut ing susuhé. Rambuté kamodhifikasi dadi sisik gedhé kang kasusun mbentuk tameng malapis-lapis minangka piranti njaga dhiri. Yèn diganggu, trenggiling bakal nggulung awaké kaya bal. Trenggiling bisa uga ngobat-abitké buntuté, saéngga sisiké bisa natoni kulit pengangguné.